section_heading: Klupska karijera
paragraph_text: Profesionalnu karijeru u MRK Kozali započeo je u sezoni 2014./15. U sezoni 2016./17. Jaganjac je prešao u Paris Saint-Germain nakon višemjesečnih špekulacija o njegovoj novoj destinaciji. Nekoliko mjeseci prije potpisivanja ugovora trenirao je s mnogim zvijezdama: Karabatićem, Omeyerom, Hansenom, Vorijem i ostalima. Nakon jedne sezone, u ljeto 2017. napustio je Pariz te je na poziv Line Červara otišao u sjevernomakedonski Metalurg gdje je igrao iznad svih očekivanja. U sezoni 2017./18. bio je drugi strijelac EHF Lige prvaka. Proglašen je najboljim igračem SEHA lige. Godine 2018. Jaganjac je napustio Metalurg te je karijeru odlučio nastaviti u Hrvatskoj. Iako su svi očekivali da će otići u RK Zagreb s kojim je tog ljeta i pregovarao, otišao je u našički NEXE.